cyanic-selkie/wikianc huggingface dataset:
Guy May
Hien ass Member vun der historescher Sektioun vum Institut grand-ducal, a vun der Comission héraldique de l'Etat, an huet ë. a. an der Hémecht, an de Cahiers luxembourgeois, an nos cahiers, an der Galerie, am Luxemburger Wort an an ons Stad Artikelen iwwert national a lokal Geschicht resp. iwwer dat kulturellt Liewen am 19./20. Joerhonnert publizéiert.
(45) Eugenia
Den (45) Eugenia ass en Asteroid vun der Haaptasteroidenceinture.
Den Objet gouf de 27. Juni 1857 vum Hermann Mayer Salomon Goldschmidt entdeckt.
Mat engem Duerchmiesser vun 215 km ass den Eugenia ee vun de gréissten Asteroide vun der Haaptceinture. Hien huet eng donkel, kuelestoffräich Uewerfläch mat enger Albedo vun 0,04. Déi niddreg Dicht vun 1,12 g/cm3 weist drop hin, datt den Himmelskierper e rubble pile, eng labber Usammlung vu Stëbs a Gestengs, kéint sinn.
Mound
De 6. Oktober 1999 gouf en natierleche Satellit beim Eugenia entdeckt a vum Antoine de Saint-Exupery nom klenge Prënz Petit-Prince genannt. Et handelt sech ëm een 13 km grousse Kierper, deen den Eugenia op enger Distanz vun 1.184 km a 4,766 Deeg ëmkreest. Nom Dactyl war dëst déi zweet Entdeckung vun engem Asteroidemound.
Am Mäerz 2007 gouf d'Entdeckung vun engem zweete Mound bekannt ginn. Den Objet, deen de provisoreschen Numm S/2004 (45) 1 krut, gouf op Fotoen aus dem Joer 2004 entdeckt.
Chèvremont (Chaudfontaine)
Chèvremont (lokal: Tchivrimont) an der Gemeng Chaudfontaine bei Léck, ass eng Kopp südwestlech vu Fléron, an ee vun den Ausleefer vum Plateau de Herve deem seng Häng an den Dall vun der Vesdre eroffalen.
D'Plaz déi virum 8. Joerhonnert als Novo Castello ernimmt gouf, krut seng historesch Bedeitung doduerch datt do de Palais vum Ansegisel stoung an deem de Pippin vun Herstal op d'Welt koum.
No enger mëndlecher Donatioun vum Pippin, déi vum Karel de Groussen 779, vum Lothaire I. 844, an dunn nach eng Kéier vum Keeser Arnulf confirméiert gouf, hate Pateren déi spéider zu der Collégiale Notre-Dame vun Oochen gehéiert hunn, do eng kinneklech Abtei ageriicht. ,.
Ëm 1688 gouf do eng Kapell vu Jesuitten déi aus England komm ware, well se do vum Cromwell verdriwwe gi waren, gebaut. Hir Wunneng an der Haie du Loup déi nach besteet, a restauréiert gouf ass haut am Besëtz vun engem Architekt.
An der Kapell, déi haut eng Pilgerplaz, fir déi wallounesch Sportler deenen hir Patréinesch Muttergottes ass, kann een allerhand sportlech Souvenire gesinn, wéi z. B. en Tricot vum Gino Bartali oder de Foussball aus dem Spill wéi den RFC Liégeois 1990 d'Belsch Coupe gewonnen huet. Wann ee vun der Kapell biergof op Vaux geet, kënnt ee laanscht e Kräizwee mat siwe Statiounen, deen un déi Siwe Schmäerze vun der Muttergottes erënnere soll.
1878 gouf vun de Karmeliter net wäit vun der Kapell eng nei Kierch gebaut, déi zu hirem 50. Gebuertsdag 1928 zur Basilika ernannt gouf.
Op engem Säitenausleefer vun der Kopp läit de Fort vu Chaufontaine an am Hank laanscht de Wee deen op d'Casmaterie féiert, den Zaldotekierfecht an deem d'Zaldote begruewe leien déi den 13. August 1914 ëm d'Liewe koume wéi e Munitiounddepot vum Fort an d'Luucht geflunn ass.
Ënner dem nërdlechen Deel vun der Kopp féiert den Tunnel vu Soumagne erduerch.
Oncieu
Oncieu ass eng franséisch Gemeng am Departement Ain an der Regioun Auvergne-Rhône-Alpes.
Le voci bianche
Le voci bianche ass en italieenesch-franséische Film vum Pasquale Festa Campanile a Massimo Franciosa aus dem Joer 1964.
Ëm wat geet et am Film?
De Meo, e Kand aus enger aarmer Familljen soll eng Gesangscarrière als Kastrat maachen. Den Dokter ka bestach ginn an en operéiert de Meo net...
Massimo Girotti
De Massimo Girotti, gebuer den 18. Mee 1918 zu Mogliano a gestuerwen de 5. Januar 2003 zu Roum,war en italieenesche Schauspiller.
De Massimo Girotti huet a Filmer vu wichtegen italieenesche Regisseure wéi: Luchino Visconti, Vittorio De Sica, Michelangelo Antonioni a Pier Paolo Pasolini matgespillt. An den 1950er an an den 1960er Jore war hien awer och a ville Sandalefilmer ze gesinn. Hien huet vun 1940 bis 2003 an enger 130 Kinos- an TV-Filmer eng Roll iwwerholl.
Satellite Catalog Number
D'Satellite Catalog Number, SCN, (fréier och NORAD Catalog Number, NASA catalog number, USSPACECOM object number or oder einfach Catalog number an aner Varianten) ass e fënnefstellegen Identifikatiounsnumero fir kënschtlech Äerdsatellitten.
De Katalog gouf fréier vum NORAD an du vum USSPACECOM gefouert. Hie gëtt d'Bunndate vun den Objeten am TLE-Format un. Hiweiser op geheim US-amerikanesch militäresch Satellitte feelen.
2008 gouf d'Zuel vun den aktive Satellitten op ronn 900 geschat, dovu ware der ronn 400 am geostationären Orbit. Weider 350 waren net registréiert. 200 Objete schénge Weltraumoffall zu sinn, déi reschtlech 150 si méiglecherweis Militärsatellitten.
Den allgemeng zougängleche Katalog faasst ronn 12.800 Objeten an der Äerdëmlafbunn vun enger Gréissr vun zirka 10 cm un, dorënner 8130 Brochstécker vun zerstéierte Satellitten/Undriffsstufen a bei EVAen entdrifften Objeten (Stand Mäerz 2009). D'Zuel vun Objeten, méi grouss wéi 1 cm sinn, ginn op 600.000 geschat.
Een anert Bezeechnungschema ass déi international COSPAR-Bezeechnung (NSSDC-ID).
Ginette Leclerc
D'Ginette Leclerc, gebuer als Geneviève Menut den 9. Februar 1912 zu Paräis an och do gestuerwen den 2. Januar 1992 war eng franséisch Schauspillerin.
Si war an iwwer 100 Kinos- an TV-Filmer ze gesinn. Si huet a bedeitende Filmer wéi: La femme du boulanger (1938) vum Marcel Pagnol, Le corbeau (1943) vum Henri-Georges Clouzot a Le plaisir (1952) vum Max Ophüls matgespillt.
Miloš Tichý
De Miloš Tichý, gebuer de 17. Dezember 1966 ass en tschecheschen Astronom an Asteroidejeeër. Hie schafft zesumme mat senger Fra Jana Tichá am Kleť-Observatoire, wou hien den Direkter ass. 1994 hat hien an där Funktioun d'Aféierung vun CCD-Kamerae am Observatoire duerchgesat. Am Ganzen huet hien iwwer 150 Asteroiden, dovun 92 zesumme mat senger Fra entdeckt.
Donieft hat hien och de periodesche Koméit 196P/Tichý entdeckt.
Den Asteroid (3337) Miloš gouf no him genannt.
Harry Valérien
Den Harry Valérien, gebuer de 4. November 1923 zu München a gestuerwen den 12. Oktober 2012 zu Berg (Starnberger See), war en däitsche Sportjournalist an Auteur.
Hien huet spéiderhin och bei Sat.1 a Premiere geschafft.
Pont-Saint-Vincent
Pont-Saint-Vincent ass eng franséisch Uertschaft a Gemeng am Departement Meurthe-et-Moselle an der Regioun Grand Est, am Dall vun der Musel an um Canal des Vosges.
Zu Pont-Saint-Vincent leeft de Madon an d'Musel.
La fuga (Film 1964)
La fuga  ass en italieenesche Film vum Paolo Spinola aus dem Joer 1964.
Rudy Muller
De Rudy Muller, gebuer den 23. Februar 1942 an der Stad Lëtzebuerg, ass e fréiere lëtzebuergesche Schwëmmer an Olympionik.
Hien huet Lëtzebuerg op den Olympesche Summerspiller 1960 zu Roum vertrueden.
Lalleng
Lalleng ass e Quartier vun Esch-Uelzecht, am Nordoste vun der Gemeng.
Anescht wéi déi aner Quartiere vun Esch, déi, bis op den alen Duerfkär Al Esch, all eréischt vum spéiden 19. Joerhonnert u mat der urbaner Entwécklung vun Esch entstane sinn, war Lalleng och schonn an der virindustrieller Zäit eng kleng Uertschaft, resp. e gréisseren Haff. Op der Ferrariskaart ass Lalleng do, wou spéider d'Walzwierk vun Arbed-Schëffleng opgeriicht gouf. De Lallengerbierg huet och dozou gehéiert.
Bis un d'Enn vun der Neizäit huet Lalleng zu der Herrschaft Berwart gehéiert, an deemno net zu Esch.
Coast of Skeletons
Coast of Skeletons ass e brittesch-däitsche Film vum Robert Lynn no engem Roman vum Edgar Wallace aus dem Joer 1965.
Ëm wat geet et am Film?
De Sanders ënnersicht den Ënnergank vun engem Schëff...
Kuckt och
Edgar Wallace Filmer
Buddy Holly
Mat seng bekanntst Titele sinn That'll Be the Day, Peggy Sue, Oh Boy! an It Doesn't Matter Anymore.
De Buddy Holly war den éischte Museker mat Succès, deen d'Standard-Formatioun vun enger Rockband, mat Leadgittar, Rhythmusgittar, Bass a Batterie etabléiert huet, déi d'Beatles sou iwwerholl hunn. Souwuel op d'Beatles, wéi och op d'Rolling Stones, hat hien e groussen Afloss. Vill vu senge Lidder goufe vun anere Museker gecovert.
Hien ass bei engem Fligeraccident ëm d'Liewe komm. Den Don McLean huet him 1971 am Lidd American Pie e Monument gesat, wéi en deen Dag "The Day the Music Died" genannt huet.
Südleche Stärenhimmel
De Südleche Stärenhimmel ass déi Hallschent vum Stärenhimmel, déi südlech vum Himmelsequator läit. Hie ka vum Südpol aus ganz iwwerbléckt ginn.
Bei gudde Siichtbedingungen ëmfaasst hien iwwer 2.000 mat bloussem A siichtbar Fixstären, beim Gebrauch vun enger Spektiv ongeféier 20.000 bis 40.000 Stären. A Groussstied gesäit ee jee no Liicht- a Loftverschmotzung ongeféier 300 bis 500 Stären. Déi hellst Stäre sinn all méi grouss wéi eis Sonn. Mat -1.5 mag ass de Sirius am Stärebild Canis Major) den hellste Stär um ganzen Himmel. Hien ass duebel sou grouss wéi eis Sonn an ass 8 Liichtjoer von eis ewech. Och de Canopus an dee mat 4 Liichtjoer nächste Fixstär Toliman (α Centauri) stinn um südlechen Himmel, allerdéngs mat ronn 60° südlecher Deklinatioun sou no um Pol, datt béid vu Mëtteleuropa aus net ze gesi sinn.
De südlechen Himmel weist eppes méi Stäre wéi de nërdleche Stärenhimmel, well den Zentrum vun der Mëllechstrooss ongeféier 20° südlech vum Equator (am Stärebild Sagittarius) läit. Vun de 14 hellste Stären (bis Hellegkeet 1,0) sinn der all Kéier 7 um Nord- a Südhimmel.
Den exakten Zentrum vum südlechen Himmel ass déi verlängert Äerdachs, den Himmelssüdpol. Säi „Polarstär“ Sigma Octantis (σ Oct) ass awer nëmmen 0,04-mol sou hell wéi de Polarstär iwwer dem Nordpol, et ass nëmmen e Stärche vun der 5. Gréisst.
Opfälleg sinn ausser de Stärebiller Kräiz vum Süden a Scorpius och déi zwou Magellanesch Wolleken, déi kleng, onreegelméisseg geformt Begleeder vun eiser Galaxis.
Am Iwwergank zum nërdlechen Himmel läit no beim Himmelsequator dat bekannt Stärebild Orion, dat bei eis e Wanterstärebild duerstellt, op der Südhemisphär dementspriechend am Summer ze gesinn ass, an zwar och nach am südleche Patagonien, wou et dann héich am Norden ze fannen ass.
Wärend een um Equator zu jiddwer Jores- an Nuetszäit genee d'Hallschent vum südlechen Himmel iwwerbléckt, gesäit een an de südleche Breete vun Australien oder Südafrika ongeféier zwee Drëttel, am déifste Südamerika méi wéi 80 Prozent vum Südhimmel, souwéi an nërdlecher Bléckrichtung en Deel vum Nërdleche Stärenhimmel.
Columbia (Raumfär)
D'Raumfär Columbia war den éischte Space Shuttle vun der NASA, dee méi dacks benotzt konnt ginn. Am Mäerz 1979 gouf de Shuttle fäerdeggestallt. Den 12. Abrëll 1981 war de Start vum STS-1 fir den éischte Fluch vun engem Spaceshuttle. Déi intern Bezeechnung war OV-102, woubäi OV fir Orbiter Vehicle steet. D'Columbia war den 1. Februar 2003 bei hirem 28. Weltraumasaz (Missioun STS-107) beim Neesantrëtt an d'Äerdatmosphär auseneegebrach. Déi siwe Crewmembere koumen dobäi all ëm d'Liewen.
Nicolas Namur
Den Nicolas Namur, gebuer den 20. August 1824 an der Stad Lëtzebuerg an do gestuerwen den 29. Juni 1912, war e lëtzebuergeschen Zockerbäcker.
1851 ass den Nicolas Namur vu Le Havre aus op New York an Amerika gaangen, fir do seng Ausbildung als Zockerbäcker, déi hien zu Nanzeg an zu Paräis ugefaangen hat, virunzeféieren.
Columbia (Raumfär)
D'Raumfär gouf – wéi d'Entdeckerschëff vum amerikanesche Séifuerer Robert Gray an d'Kommandokapsel vun Apollo 11 – no der poetescher Bezeechnung vun Nordamerika aus dem 18. Joerhonnert genannt. D'Columbia war ausserdeem déi weiblech Personifizéierung vun den USA.
Nicolas Namur
1854 huet hien zu Sacramento a Kalifornien eng Patisserie opgemaach, déi hie bis 1861 gefouert huet, wéi hie wéinst dem amerikanesche Biergerkrich op Lëtzebuerg zeréckkomm ass.
Saint-Rambert-en-Bugey
Saint-Rambert-en-Bugey ass eng franséisch Gemeng am Departement Ain an der Regioun Auvergne-Rhône-Alpes.
Columbia (Raumfär)
Geschicht
Den 12. Abrëll 1981 huet d'Columbia mam Fluch STS-1 den éischten Asaz vun engem Space Shuttle am Weltraum ënner dem Kommando vum John Young absolvéiert. Et war déi éischt Kéier an der Geschicht vun der NASA, datt en neit Raumschëff ouni onbemannt Tester gestart gouf. Ofgesi vu Schied un den Hëtzschutzplättercher war den éischte Fluch vum Space Shuttle reiwungslos ofgelaf.
Déi nächst véier Space-Shuttle-Flich goufen och mat der Columbia gemaach. Zu de spéidere Missiounen hunn ënner anerem déi drëtt Hubble-Servicing Mission STS-109 souwéi déi däitsch D2-Missioun mam Spacelab gehéiert. Well si wéinst hirer schwéierer Bauweis eppes manner Notzlaascht konnt droen an net mat engem Undockadapter fir d'International Raumstatioun ausgerëscht war, gouf si zu lescht virun allem fir déi Missioune benotzt, bei deenen d'ISS net ugeflu gouf.
D'Columbia war um Réckwee vun hirer 28. Missioun (STS-107) op de Kennedy Space Center, der US-Weltraumgare, wou si den 1. Februar 2003 géint 8:59 Auer Uertszäit (14:59 Auer MEZ) an zirka 63,13 km Héicht iwwer Texas bei enger Vitess vun ongeféier Mach 18,3 respektiv 20117 km/h auseneegebrach ass. D'Ursaach war eng Iwwerhëtzung bannen an den Drofläche bis zum Schmëlze vum Material, wéinst engem Lach am Hëtzschëld, dat duerch en ofgerappte Schaumstoffdeel beim Start entstane war. Bei dësem Accident hunn déi siwe Crewmemberen all hiert Liewe verluer.
D'Columbia ass no der Challenger déi zweet NASA-Raumfähr, déi wärend enger Missioun total beschiedegt gouf. Och bei der Challenger-Katastroph war d'Crew gestuerwen.
Nicolas Namur
1863 huet hien zu Lëtzebuerg säin éischt Geschäft opgemaach.
1904 huet hie säi Betriib u säi Jong Georges Namur iwwerginn.
Legge di guerra
Legge di guerra ass en däitsch-franséisch-italieenesche Film vum Bruno Paolinelli aus dem Joer 1961.
Ëm wat geet et am Film?
Krichsfilm aus dem Zweete Weltkrich dee sech a Bosnien ofspillt
Pulkowo-Observatoire
De Pulkowo-Observatoire (och Pulkowa) ass dee bekanntsten Observatoire aus Russland an zanter laanger Zäit Haaptobservatoire vun der Russescher Akademie vun de Wëssenschafte. Et steet um Pulkowo-Hiwwel, 18 Kilometer südlech vum Zentrum vu Sankt Petersburg, dem fréiere Leningrad.
Déi héich geographesch Breet (wéi Oslo nëmme 6½° vum Polarkrees ewech) erlaabt Observatiounen, déi vu südlechen Observatoirë wéi Greenwich net gemaach kënne ginn. Pulkowo war de Standpunkt vun der Weltlängebestëmmung 1933 (Uertszäitdifferenz zu Greenwich 2h 01m 18,57s) a gouf 1990 vun der UNESCO an d'Lëscht vum Weltierwen opgeholl.
De Pulkowo-Observatoire ass eng historesch wichteg Fuerschungsplaz, déi nach 1945 deelweis nei ageriicht gouf, ë. a. mat engem Radioteleskop. Den Observatoire ass mat villen Instrumenter aus Däitschland ekipéiert. Bedeitend Astronome wéi den däitsche Friedrich Georg Wilhelm Struve a säi Jong Otto Wilhelm Struve hunn do geschafft.
Den Observatoire gouf 1839 op enger Bëschkopp mat Panorama gebaut. Den Observatoireareal mat Park ëmfaasst ronn 0.7 × 1 km. Den éischten Direkter war den däitsche Balt Friedrich Wilhelm Struve, dee virdrun den Observatoire vun Dorpat opgebaut hat. Den Architekt war den Alexander Brjullow.
Cluj-Napoca
Cluj-Napoca (dt. Klausenburg, ung. Kolozsvár, lat. Claudiopolis) ass eng Stad an Nordwestrumänien an d'historesch Haaptstad vu Siwebiergen. Et ass d'Prefektur vum Departement (județ) Cluj an zanter 2011 déi zweetgréisst Stad vu Rumänien, mat 324.576 Awunner, hanner Bukarest a virun Timișoara a Iași.
Geographie
Cluj läit um Schnëttpunkt vun den Apuseni-Bierger (Munții Apuseni), dem Héichplateau vun der Someș (Podișul Someșan) an dem Flaachland vu Siebenbürgen (Câmpia Transilvaniei). D'Alstad vu Cluj a seng zwéi gréisst Quartieren, Mănăștur a Mărăști leien um Floss Someșul Mic, wärend weider Quartieren op der Baach Nadăș leien. De Someșul Mic kënnt vu Südwesten, fléisst a Richtung Osten duerch Cluj an dréit dann no Norden, wou d'Flaachland vum Someș (Câmpia Someșană) ufänkt, dat zum Flaachland Siebenbürgen gehéiert. Den Nadăș kënnt vun Nordwesten a fléisst um Fouss vum Hiwwel Cetățuia ("Festung") an d'Someș. Am Norden an am Süde vu Cluj leien Héichte vun tëscht 500 an 825 m, am Norde sinn et d'Héichte vu Cluj an am Süden d'Héichte vu Feleac.
Geschicht
Cluj-Napoca, bis 1974 an nach haut dacks einfach Cluj genannt, steet op der Plaz vum réimesche Castrum Napoca, dee vum Keeser Hadrian zum Municipum erhuewe gi war. Am 10. Joerhonnert huet do e lokale Fierscht mam Numm Gelu regéiert, deem seng Buerg op der Plaz vun der haiteger Calvaria-Kierch am Quartier Mănăștur stoung. Am 13. Joerhonnert huet Cluj zum ungaresche Kinnekräich gehéiert. Zu där Zäit gouf d'Siidlung vun den Tataren zerstéiert a vun däitschen Awanderer, spéider "Sachse" genannt, nei gegrënnt. D'sächsesch Bevëlkerung huet sech awer séier ungariséiert, well d'Stad keen däitscht Hannerland hat.
No der Schluecht zu Mohács 1526 ass Siebenbürgen en eegestännegt Fürstentum ginn, deem säi Landtag sech ënner anerem zu Cluj versammelt huet. Um Enn vum 17. Joerhonnert hunn d'Habsburger d'Fürstentum Siebenbürgen eruewert. Den éischte Gouverneur vum Habsburger Siebenbürgen war de Grof György Bánffy, dee säi Palais zu Cluj hat, am Gebai, an deem haut de Clujer Konschtmusée ass. Vun 1867 bis 1918 war Siebenbürgen en Deel vum Kinnekräich Ungarn am Kader vun der Duebelmonarchie Éisträich-Ungarn. Am Jor 1894 sinn d'Cheffe vun der Rumänescher Nationalpartei (PNR) am Landtag-Gebai zu Cluj wéinst Ophetzung verurteelt ginn, well e Memorandum verëffenlecht gi war, dee se dem Keeser a Kinnek Franz Joseph I. iwwerreecht haten an an deem se d'Eegestännegkeet vum rumänesche Vollék am Kinnekräich Ungarn verlaangt haten.
Nom Zesummebroch vum Habsburgerräich Enn 1918 ass Siebenbürge vu rumäneschen Truppe besat ginn a mat dem Fridde vum Trianon un d'Kinnekräich Rumänien gefall. Mat dem 2. Wiener Schiidssproch vun 1940 huet Rumänien Nordsiebenbürge mat Cluj un Ungarn ofgetratt. D'Grenz tëscht Rumänien an Ungarn war just iwwer Cluj, um Hiwwel Feleac.
Wärend der ungarescher Besatzung ass d'jiddesch Bevëlkerung vu Cluj an e Ghetto zesummegedriwwen an duerno op Auschwitz deportéiert ginn; éischt antisemittesch Gesetzer gouf et awer schonn ënner der rumänescher Herrschaft. Zur selwechter Zäit ass d'rumänesch Bevëlkerung zwangsungariséiert ginn.
Nodeems Rumänien 1944 op d'Säit vun den Alliéierten iwwergetratt war, hunn d'rumänesch an d'sowjetesch Truppen d'Ungaren erëm aus Nordsiebenbürge verdriwwen. Mat dem Paräisser Friddensvertrag vun 1947 ass Nordsiebenbürgen definitiv u Rumänien komm.
1974 huet den Diktator Nicolae Ceaușescu aus nationalistescher Iwwerzeegung per Dekret den dakeschen Numm "Napoca" un de rumäneschen Toponym "Cluj" drugehaangen.
Wärend der rumänescher Revolutioun vun 1989 sinn zu Cluj en ettlech Demonstranten erschoss ginn.
2015 war Cluj d'Europäesch Haaptstad vun der Jugend.
Marco Ferreri
De Marco Ferreri, gebuer den 11. Mee 1928 zu Mailand a gestuerwen den 9. Mee 1997 zu Paräis, war en italieenesche Filmregisseur an Dréibuchauteur.
De Ferreri huet gären a senge Filmer provozéiert sou an Una storia moderna: l'ape regina (1963) enger Satire iwwer d'Bestietnes an Italien. Säi gréissten Erfolleg hat hie mam Film La grande bouffe (1973) an deem véier Männer sech zu Doud gefriess hunn.
Sak
E Sak ass e flexibele Behälter aus Textilmaterial, Plastik oder Pabeier, deen zum Stockage an zum Transport benotzt gëtt. Obwuel de Sak en einfacht Hëllefsmëttel ass, huet en eng fundamental Roll an der Entwécklung vun der mënschlecher Zivilisatioun gespillt, wëll en et erlaabt huet, ouni Problem lassent Material (zum Beispill Friichten oder Kären) ze sammelen an ze transportéieren.
E méi klengen a liichte Sak, meeschtes aus Pabeier oder Plastik, gëtt gewéinlech Tut genannt.
Jean-Paul Olinger
De Jean-Paul Olinger, gebuer de 17. Mäerz 1943 an der Stad Lëtzebuerg, ass e fréiere lëtzebuergesche Fechter an Olympionik.
Hien huet Lëtzebuerg op den Olympesche Summerspiller 1960 zu Roum vertrueden.
Benney
Benney ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Torcieu
Torcieu ass eng franséisch Gemeng am Departement Ain an der Regioun Auvergne-Rhône-Alpes.
Bainville-aux-Miroirs
Bainville-aux-Miroirs ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Duerf läit um Canal de l'Est, deen do laanscht d'Musel leeft, op enger Héicht vun 261 Meter, eng 24 km südwestlech vu Lunéville. Seng Awunner gi Bainvillois genannt.
Chapman Medail
D'Chapman Medail (englesch: Chapman Medal) ass en Astronomiepräis vun der brittescher Royal Astronomical Society. De Präis gëtt zanter 1973 fir besonnesch Verdéngschter an der solar-terrestrescher Physik verginn, inklusiv Geomagnetismus an Aeronomie. De Präis gouf nom Astronom Sydney Chapman genannt.
Joseph Hurt
De Joseph ("Jos") Hurt, gebuer den 13. August 1892 zu Gréiwemaacher an och do de 25. Mäerz 1962 gestuerwen, war e lëtzebuergesche Geeschtlechen an Historiker.
Säi Liewen
No der Primärschoul zu Maacher an dem Iechternacher Kolléisch gouf de Jos Hurt Geeschtlechen. Hie gouf de 14. Juli 1918 geweit a koum als Kaploun a seng Heemechtsuertschaft. Weider Statioune vu senger Carrière als Priister waren Esch-Uelzecht, de Rollengergronn, Hamm (Paschtouer), Wolz, de Kiischpelt, Uespelt an um Enn Maacher (1. September 1958 bis + 1962).
Als Historiker huet de Jos Hurt (mam Victor Neuens an dem Max Goergen ) 1926 d'Revue Jonghémecht gegrënnt a Studie publizéiert iwwer lokalgeschichtlech a méi reliéis gefierft Theemen (sou am Luxemburger Wort, Luxemburger Marienkalender, Letzeburger Sonndesblad, Uuchtkalenner, asw.).
A senger Zäit als Paschtouer am Kiischpelt huet hie vun 1948 bis 1950 zesumme mam Max Goergen déi Kiischpelter Fräiliichtspiller, D'Kiischpelter Donatispill zu Pënsch, D'Kiischpelter Spill vum wölle Grof zu Wëlwerwolz an D'Kiischpelter Spill vun den dréi Kräizer zu Äischer, geschriwwen an organiséiert.
Frank Borzage
De Frank Borzage, gebuer den 23. Abrëll 1893 zu Salt Lake City a gestuerwen den 19. Juni 1962 zu Hollywood, war ein US-amerikanesche Filmregisseur, Schauspiller, Filmproduzent an Dréibuchauteur.
Kylie Minogue
D'Kylie Ann Minogue, gebuer den 28. Mee 1968 zu Melbourne, Victoria, ass eng australesch Popsängerin, Songwriterin a Schauspillerin déi zu London lieft. Si huet hir Carrière als Kannerschauspillerin op der australescher Televisioun ugefaangen an ass besser bekannt ginn duerch hir Roll an der Soap Neighbours, éier si 1987 ugefaangen huet, Musek ze maachen.
Frank Borzage
Hie krut 1929 en Oscar fir déi bescht Regie‎ fir de Film Seventh Heaven an 1932 nach en Oscar fir déi bescht Regie‎ fir de Film Bad Girl.
Kylie Minogue
D'Kylie Minogue huet weltwäit méi wéi 70 Millioune Placke verkaaft a renomméiert Musekspräisser gewonnen, dorënner vill ARIA, Brit a Grammy Awards. Si huet verschidden erfollegräich a vun de Kriticke gelueft Tournéeë gemaach a gouf 2008 vun der Kinnigin Elizabeth II. mam Verdéngschtuerden "Officer" vum Order of the British Empire fir hir Verdéngschter an der Musek ausgezeechent. Am selwechte Joer gouf si vun der franséischer Regierung zum "Chevalier" am Ordre des Arts et des Lettres erhuewen, der Juniorklass an der héchster franséischer Éierenauszeechnung am Kulturberäich. 2011 gouf hir Hitsingle "I Should Be So Lucky" (1987) an d'nationaalt Film- a Soundarchiv vun Australien opgeholl an d'Kylie Minogue krut vun der Anglia Ruskin University a Groussbritannien en Éierendoktortitel wéinst hirer Aarbecht an der Sensibiliséierung iwwer Broschtkriibs. Am November 2011, um 25. Gebuertsdag vun den ARIA Music Awards, ass d'Sängerin vun der Australian Recording Industry Association an d'ARIA Hall of Fame agefouert ginn.
Ufanks nach als "Meedche vun niewendrun" presentéiert, huet d'Kylie Minogue duerno probéiert, e méi erwuessene Stil an hirer Musek an an hirem ëffentlechen Optrieden ze presentéieren. Hir Singele si gutt ukomm, mä no véier Albumen hunn d'Verkeef nogelooss an d'Kylie Minogue huet 1992 Stock, Aitken & Waterman verlooss fir sech als onofhängeg Kënschtlerin z'etabléieren. Hir nächst Single, "Confide in Me", stoung 1994 op der Nummer Eent an Australien a war en Hit a verschiddenen europäesche Länner, an d'Duett "Where the Wild Roses Grow" mam Nick Cave huet der Sängerin méi kënschtleresch Credibilitéit verschaaft. Inspiréiert duerch eng ganz Rei verschidde Museksstiler a Kënschtler huet d'Minogue déi kreativ Kontroll iwwer d'Lidderschreiwe vun hirem nächsten Album, Impossible Princess (1997), selwer iwwerholl.
Mat der Single "Spinning Around" an dem Danz-orientéierten Album Light Years huet si et 2000 erëm zu méi Prominenz gepackt, a si ass op der Ofschlosszeremonie vun den Olympesche Summerspiller 2000 zu Sydney opgetrueden. Hir Musekvideoen hunn eng méi sexuell provokativ a flirtéiernd Perséinlechkeet gewisen an aner Hitsingele sinn nogezunn. "Can't Get You Out of My Head" huet et an iwwer 40 Länner op déi éischt Plaz vun den Charts gepackt an och den Album Fever (2001) war e grousse Succès a ville Länner, dorënner den USA, wou d'Kylie Minogue bis dohi wéineg bekannt war. 2005, wärend enger Concertstournée, gouf bei hir Broschtkriibs diagnostizéiert, wat si dozou forcéiert huet, d'Tournée ofzebriechen. No hirer Behandlung huet si mat hirer Carrière weidergemaach an ass 2006 op d'Tournée Showgirl: The Homecoming Tour gaangen.
Beyren
Beyren ass eng lëtzebuergesch Uertschaft an der Gemeng Fluessweiler am Kanton Gréiewemaacher.
Transborderbréck vu Bizerte
D'Transborderbréck vu Bizerte am tuneeseschen Hafe Bizerte war den éischten Transborder deen de Ferdinand Arnodin eleng realiséiert hat. D'Konstruktioun hat 1896 ugefaangen an am Juni 1898 gouf d'Bréck a Betrib geholl. Se hat eng Drowäit vun 109 Meter an den Tablier war 44 Meter iwwer dem Waasser. Spëtzt vun de Pilieren hat eng Héicht vu 60 Meter. Et war eng gemëscht Konstruktioun aus Hänk- a Schréiseelbréck.
Beyren
Kuckeswäertes
D'Erasmuskierch zu Beyren gouf am Joer 2006 vu banne renovéiert; si gouf den 12. Dezember 2017 op den Zousazinventaire vun de klasséierte Monumenter agedroen.
Transborderbréck vu Bizerte
D'Transbordergondel huet vun enger Säit op déi aner ronn 45 Sekonne gebraucht an d'Seelzich goufe vun enger Dampmaschinn ugedriwwen.
D'Transborderbréck vu Bizerte gouf 1903 wéinst militäresche Vergréisserungspläng vum Kanal deen an de Séi vu Bizerte féiert, ofgerappt, fir 1908 zu Brest an der Entrée vun der Penfeld nees opgeriicht ze ginn fir do d'Verbindung mam Arsenal ze maachen.
Geschichtechen Hannergrond
Bizerte dat um nërdlechste Punkt vun Afrika läit war um Enn vum 19. Joerhonnert zanter der Ouverture vum Suezkanal eng vun de wichtege Plazen um Schëffswee Gibraltar-Malta-Suez. Den 12. Mee 1881 hat de Bey vun Tunis mat Frankräich den Traité vum Bardo ënnerschriwwen, duerch deen Tunesien e franséischt Protektorat gouf. Gläich drop huet déi franséisch Marinn ugefaangen um Séi vu Bizerte Hafenanlagen an en Arsenal anzeriichten. D'Verbindung vum Séi mam Mier huet deemools aus engem besseren Oued bestanen deen net vu grousse Schëffer konnt benotzt ginn. 1891 gouf dofir decidéiert deen 150 grousse Séi iwwer e Kanal mat dem Mëttelmier ze verbannen. Fir den 2.400 Meter laange Kanal ze bauen, goufen 2 Millioune Meterkipp Gestengs a Buedem terrasséiert. En hat eng Breet vun 100 m a war bei niddregem Mier 9 m déif. Laanscht d'Säite waren 200 Metre Quaien ugeluecht. Bis 1998 hat Bizerte sech zum Haaptkär vun der franséischer Marinnestrategie um Mëttelmier entwéckelt. Duerch de grousse Schëffsverkéier huet d'Pont déi den Déngscht bis dohi gemaach huet, missen ofgeschaaft ginn, well se ze dacks huet d'Seeler misse fale loossen, wa Schëffer passéeiert sinn. Sou koum et datt d'Pont duerch eng Transborderbréck ersat gouf. 1889 no der Fachodakris huet d'Marinn decidéiert e renge Krichshafen am Südweste vum Séi bei Sidi-Abdallah (haut Menzel Bourgiba) unzeleeën. Ausserdeem huet de Vebindungskanal net alle militäreschen Iwwerleeunge Rechnung gedroen, a well en net breet genuch war, waren d'Stréimungen déi bis zu 4,5 Kniet konnten erreechen ze grouss fir e séchere Schëffsverkéier. Sou gouf 1903 decidéiert de Kanal op eng Breet vun 200 m ze bréngen. Sou koum et datt den Transborder 1903 an dräi Méint Aarbecht nees ofgeriicht gouf an op Brest transportéiert gouf. Amplaz sinn dunn zwou Ponten hin an hier gefuer, bis schliisslech an den 1970er Joren eng Hiefklappbréck d'Bréck tëscht Bizerte a Zarzouna eng 300 Meter flossop vum fréieren Transborder gebaut gouf.
Triesnecker (Moundkrater)
Den Triesnecker ass e 25 km groussen, ganz déiwe Moundkrater am Sinus Medii, enger bal kraterfräier Basaltfläch an der Mëtt vun der viischter Moundsäit.
De Krater gouf nom éisträichesche Jesuitt an Astronom Franz de Paula Triesnecker (1745–1817) genannt.
Den Triesnecker huet e schaarfe, reegelméissege Kraterrand an ass bal guer net erodéiert. Bei sengem Ostrand lafen d'Rimae Triesnecker, e System vu Rillen an nërdlecher Richtung..
Tibet (Comicauteur)
Den Tibet, mam richtegen Numm Gilbert Gascard, gebuer den 29. Oktober 1931 zu Marseille a gestuerwen den 3. Januar 2010 zu Roquebrune-sur-Argens, war e franséische Comiczeechner an -auteur.
Seng bekanntst Serien, déi e geschaf an iwwer d'Jore gemoolt huet, sinn 69 Albe vun Chick Bill (Zeechnungen an Zenario) a 76 Bänn vum Ric Hochet (Zeechnungen; den Text ass vum André-Paul Duchâteau).
Frederick Sanger
De Frederick Sanger OM, CH, CBE, gebuer den 13. August 1918 zu Rendcomb, Gloucestershire a gestuerwen den 19. November 2013 zu Cambridge, Cambridgeshire) war e brittesche Biocheemiker.
Hien ass ee vun deene wéinegen, déi zweemol den Nobelpräis kritt hunn: 1958 krut en den Nobelpräis fir Chimie fir d'Opklärung vun der Struktur vum Insulin a seng Aarbechten iwwer d'Proteinsequenzéierung. 1980 krut en de Präis eng zweet Kéier (zesumme mam Paul Berg a mam Walter Gilbert), fir d'Analysen iwwer d'Ermëttlung vun der Basesequenz an den Nukleinsaieren.
Vogel
Vogel ass en däitsche Familljennumm, deen op d'Déier Vull zeréckgeet.
Et ass de Familljennumm vun ë. a. follgende Persounen:
Andrée Tainsy
D'Andrée Tainsy, gebuer als Andrée Micheline Ghislaine Tainsy de 26. Abrëll 1911 zu Etterbeek an der Belsch a gestuerwen den 19. Dezember 2004 zu Paräis, war eng belsch Schauspillerin.
Si hat 1937 hiren Debut am Theater.
Den Zweete Weltkrich huet hir Karriär am Frankräich ënnerbrach a si ass an Argentinien an den Exil gaangen. Si war nom Krich vun 1945 bis 2004 an enger 120 Kinos- an Televisiounsfilmer haaptsächlech an Niewerollen ze gesinn an ass och bis 2001 a villen Theaterstécker opgetrueden.
Wladimir Semjonowitsch Wyssozki
De Wladimir Semjonowitsch Wyssozki (op Russesch: Владимир Семёнович Высоцкий), gebuer de 25. Januar 1938 zu Moskau an och do gestuerwen de 25. Juli 1980, war e russesche Singer-Songwriter, Dichter an Theater- a Filmschauspiller.
Hien huet seng Theatercarrière 1960 ugefaangen, a säin Debut beim Film war am Joer 1959. Fir seng Roll am Film Plochoi choroschi tschelowek krut hien 1974 de Präis als beschte Schauspiller am Taormina Film Fest (IT).
Allerdéngs hat de Wyssozki, dee Siwesäitegittar ("russesch Gittar") gespillt huet, méi Succès als Sänger, Dichter a Museker. Hie war e ganz beléifte Kënschtler an der Sowjetunioun, a war an ass Kultfigur an der lokaler Musekszeen. Vill vu senge Lidder goufen Zäit senges Liewens zenséiert. Awer 1987 war hie posthum Laureat vum Staatspräis vun der UdSSR.
Bouzanville
Bouzanville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Bernard Philippe
Hien huet Lëtzebuerg bei den Olympesche Summerspiller 1960 zu Roum vertrueden.
Elia Kazan
Den Elia Kazan, griichesch Ηλίας Καζαντζόγλου, tierkesch Elias Kazancıoğlu, gebuer de 7. September 1909 zu Konstantinopel (haut Istanbul), am Osmanesche Räich, a gestuerwen den 28. September 2003 zu New York, war en US-amerikanesche Film- an Theaterregisseur a Schrëftsteller vu griicheschen Originnen.
An den 1950er Jore war hien ee vun de renomméiertsten an erfollegräichsten Hollywood-Regisseuren, dee mat senge Filmdrame wéi A Streetcar Named Desire (1951), On the Waterfront (1954) an East of Eden (1955) international bekannt gouf. Hie krut dräimol en Oscar an en Tony Award. Virdrun hat hie sech um Broadway als Theaterregisseur en Numm gemaach, z. B. mam Tennessee Williams sengem A Streetcar... an dem Henry Miller sengem Death of a Salesman. Hien huet den Actor's Studio mat gegrënnt, aus deem bekannt Schauspiller wéi de Marlon Brando oder den James Dean ervirgoungen (an déi a senge Filmer matgespillt hunn).
Zënter den 1970er Joren huet hie virun allem als Schrëftsteller geschafft, hien huet 7 Romaner an eng Autobiographie publizéiert.
Il morbidone
Il morbidone ass en italieenesch-franséische Film vum Massimo Franciosa aus dem Joer 1965.
Saint-Julien-de-Bourdeilles
Saint-Julien-de-Bourdeilles ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2016 mat der Gemeng Brantôme gehéiert s'als delegéiert Gemeng zu der neier Gemeng Brantôme en Périgord
Foxhole in Cairo
Foxhole in Cairo ass en däitsche Film vum John Llewellyn Moxey aus dem Joer 1960.
Ëm wat geet et am Film?
Zu Kairo spionéieren zwéin däitsch Agente fir de Feldmarschall Rommel. E vun hinne gëtt entdeckt a mat falschen Informatioune bei déi däitsch Arméi zeréckgoe gelooss
Jérôme Bigard
De Jérôme Bigard, gebuer de 16. Februar 1985, ass e lëtzebuergesche Foussballspiller an -trainer.
Tëscht dem 7. Februar an dem 12. September 2007 huet de Jérôme Bigard aachtmol fir déi lëtzebuergesch Foussballnationalekipp gespillt.
Hien huet vun 2002 bis 2005 bei der Union Lëtzebuerg gespillt a war duerno bis 2006 bei deem neie Veräin Racing FC Union Lëtzebuerg. Vun 2006 bis 2009 war hie bei F91 Diddeleng an ass duerno nees zeréck bei de Racing FC Union Lëtzebuerg gaangen. No enger Saison ass hien 2010 bei den FC UNA Stroossen gewiesselt.
An der Wanterpaus vun der Saison 2015/16 ass hie bei den FC Luerenzweiler gewiesselt, wou hie bis zum Enn vun der Saison 2017/18 als Spillertrainer aktiv war.
Emile Hientgen
Den Emile Hientgen ass e lëtzebuergeschen Handballspiller op der Golkipp-Positioun.
1967 war den Hientgen fir d'éischt am Kader vun der lëtzebuergescher Härenhandballnationalekipp. Hien huet eemol an der Nationalekipp gespillt.
Hie war e Spiller vum CHEV Handball Dikrech.
Polly Bergen
D'Polly Bergen, gebuer als Nellie Paulina Burgin de 14. Juli 1930 zu Knoxville, Tennessee a gestuerwen den 20. September 2014 zu Southbury, Connecticut, war eng US-amerikanesche Schauspillerin a Sängerin.
D'Polly Bergen war an iwwer 80 TV- a Kinosfilmer ze gesinn.Bekannt Filmer mat hir sinn am Joer 1953 de Western Escape from Fort Bravo vum John Sturges, 1962 de Psycho-Thriller Cape Fear vum J. Lee Thompson an de Kaméidisfilm Move over, Darling (1963) vum Michael Gordon.
Henry Silva
Den Henry Silva gebuer de 15. September 1928 zu Brooklyn, New York City a gestuerwen de 14. September 2022 zu Los Angeles a Kalifornien, war en US-amerikanesche Schauspiller.
Hie war an 140 Kinos- an TV-Filmer ze gesinn an huet a Filmer vu bekannte Regisseure wéi Elia Kazan, Fred Zinnemann, John Sturges, Budd Boetticher, Delbert Mann, Wim Wenders, Jim Jarmusch a Steven Soderbergh matgespillt.
Thierry Hensen
Den Thierry Hensen, gebuer den 29. Juni 1989 zu Esch-Uelzecht, ass e lëtzebuergeschen Handballspiller op der Golkipp-Positioun. Hie war e Spiller vum HB Diddeleng.
Hien ass Member vun der Section sports d'élite de l'armée (Stand: 2011).
Biergerobservatoire
E Biergerobservatoire ass en Observatoire, dee fir den allgemenge Publik zougänglech ass. En déngt der naturwëssenschaftlecher a kultureller Vollksbildung. Seng Aufgab ass et, déi duerch d'Wëssenschaft erschafften Erkenntnesser an enger einfacher Form der breeder Biergerschaft verständlech ze vermëttelen.
Mat der Entwécklung vun den Naturwëssenschaften, besonnesch vun der Astronomie, goufen Observatoiren an Universitéite gegrënnt.
Enn vum 19. Joerhonnert goufen déi éischt Veräiner gegrënnt, déi et méiglech gemaach hunn all de Bierger, d'Stären an engem Biergerobservatoire méi no ze bréngen. E fréit Beispill ass den Archenhold-Observatoire zu Alt-Treptow am haitege Berlin.
Gedenkplack fir d'Spueniekämpfer
D' ass eng Plack op der südlecher Säit um Sockel vum Monument du souvenir op der Constitutiounsplaz an der Stad Lëtzebuerg.
Biergerobservatoire
D'astronomesch Fuerschung ass net d'Haaptaufgab vun engem Biergerobservatoitre. Si stinn dachs matzen an Uertschaften, am Géigesaz zu de moderne Fuerschungsobservatoiren, déi an ofgeleeëne Géigende stinn. Zesumme Stäre kucken an d'Technik si wichteg Elementer bei astronomesche Veräiner.
Gedenkplack fir d'Spueniekämpfer
Si erënnert un d'Spueniekämpfer, déi Leit, déi fräiwëlleg als international Brigadisten op der Säit vum Frente popular an de Spuenesche Biergerkrich gezu sinn, fir géint déi franquistesch Truppen ze kämpfen. Vu Lëtzebuerg aus waren dat der ëm déi 100.
Biergerobservatoire
Biergerobservatoirë leeschten op ville Gebidder wichteg Bäiträg fir d'Wëssenschaft. Déi meescht Klengplanéite ginn haut a Biergerobservatoiren entdeckt. Weider Observatiounsaarbechte sinn: Verännerlech Stären, Meteoren a Stärebedeckungen duerch Klengplanéiten.
Weider Aarbechte vun astronomesche Veräiner a Biergerobservatoire sinn ëffentlech Observatiounen, Virträg, Ënnerstëtze vum Schoulunterrecht an alle Klassen a Berode vun Amateurastronomen.
Gedenkplack fir d'Spueniekämpfer
Den franséischen Text op der Plack ass deen heiten:
Hientgen
Hientgen ass de Familljennumm vun ë. a. follgende Persounen:
Le stagioni del nostro amore (Film)
Le stagioni del nostro amore ass en italieenesche Film vum Florestano Vancini aus dem Joer 1966.
Ëm wat geet et am Film?
De Vittorio, vu Beruff Journalist, ka sech net zwësche senger Frëndin a senger Fra decidéieren…
Triangulatioun
An der Geometrie an an der Trigonometrie ass d'Triangulatioun eng Technik, déi et erméiglecht, d'Positioun vun engem Punkt z'ermëttelen, andeems een d'Wénkelen tëscht deem Punkt an zwéi anere Referenzpunkten, deenen hir Positioun bekannt ass, bestëmmt, amplaz direkt d'Distanz tëscht deene Punkten ze moossen.
Scho 6 Joerhonnerte virun eiser Zäitrechnung huet den Thales déi Method ugewant, fir erauzefanne wéi wäit e Schëff vun der Küst ewech wier. Dofir huet hien zwéin Observateure laanscht d'Küst positionnéiert, déi eng bekannt Distanz vuneneen ewechstoungen. Andeems allen zwéin de Wénkel tëscht der (imaginärer) Linn, déi se mam Schëff verbënnt, an där, déi déi zwéi matenee verbënnt, gemooss hunn, konnt esou d'Distanz zum Schëff ausgerechent ginn.
An der Geodesie gouf bis an d'1980er d'Triangulatioun virun allem benotzt, fir Distanzen an der Landschaft ze moossen. Dofir goufen Tierm, Biergspëtzen oder soss héich a spatz Unhaltspunkte benotzt.
Och den Delambre an de Méchain hunn déi Method tëscht 1792 an 1798 geholl, fir d'Distanz tëscht Dunkerque a Barcelona, um Meridian vu Paräis, ze bestëmmen (eng 1.147 km), fir sou d'Gréisst vum Meter offiziell ze bestëmmen.
Virdrun hate schonn de Jacques an de César Cassini mat där Method eng Kartographie vu Frankräich opgestallt.
De Gemma Frisius war deen éischten, deen an der Neizäit, a sengem Wierk De Locorum describendorum ratione (1533) d'Prinzipe vun der Triangulatioun beschriwwen huet.
Gruidae
D'Kranichen (Gruidae) sinn eng Famill aus der Uerdnung vun de Gruiformes. A Mëttel- an Nordeuropa ass d'Hoergäns (oder Krukert) déi prominentst Aart aus där Famill. Kranichen hunn e laangen Hals a laang Been an hunn deemno e Glach mat de Stelzvigel wéi Stuerken oder Räeren.
Et gëtt 15 Aarten op der Welt, an et gëtt s'op alle Kontinenter, ausser an der Antarktis an a Südamerika. Am dackste komme s'an in Asien an an Afrika vir. Deene meeschten Aarten hire Liewensraum ass déi oppen, suppeg Gewan, wou et vill Waasser gëtt (Tundra oder Savann).
Vill Aarte bréien eréischt vum 4. oder 5. Joer un. Well vill jonk Vulle stierwen, ier se geschlechtsräif sinn, ass et am Fall vun engem Populatiounsréckgang schwéier, nees op d'Zuel vu virdrun ze kommen. Dofir sinn en ettlech Aarte bedreet, auszestierwen.
Kraniche si grouss bis ganz grouss Vullen, a kënnen 90 bis 150 cm grouss ginn. De Saruskranich gëtt souguer bis 176 cm grouss, an ass deemno déi gréisst Vullenaart, déi fléie kann. Kraniche kënne bis zu 12 kg schwéier ginn, woubäi d'Männercher liicht méi grouss a méi schwéier si wéi d'Weibercher.
Gruigae hunn e staark vergréisserte Loftrouer wat hinnen (ausser der Aart vun de Krounekranichen) erméiglecht, haart ze jäizen.
Bralleville
Bralleville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Gruidae
Kraniche sinn Omnivoren a friesse souwuel Planzen (Som, Wuerzelen, Blieder, Kraider, Grieser, Nëss, Bieren) wéi och Fleesch (Wierm, Mollusken, Insekten, Kriibsdéieren, Fësch, Fräschen, Eidechsen, Knabberdéieren).
Bralleville
De Floss Madon bilt d'Grenz tëscht der Gemeng Bralleville an der Gemeng Marainville-sur-Madon déi am Kanton Charmes am Departement Vosges läit.
Zëmmer ze verlounen
Zëmmer ze verlounen ass eng lëtzebuergesch Sitcom, déi vu Calach Film produzéiert gëtt (finanzéiert vun RTL Télé Lëtzebuerg an dem Lëtzebuerger Filmfong) an déi tëscht September an November 2018 an 12 Episode vu 26 Minutten op RTL Télé Lëtzebuerg ausgestraalt gouf. Se gouf vum Marco Serafini kreéiert.
Ëm wat geet et?
De Max, e jonken Acteur (Tommy Schlesser) mat Talent, ma ouni Aarbecht, sicht, nodeems e vu senger Fra Sophie (Hana Sofia Lopes) verlooss gouf, e Colocataire, fir d'Käschte vu sengem Appartement ze deelen. Mä dat ass net sou einfach wéi geduecht...
Studio 352
De Studio 352 ass e lëtzebuergeschen Animatiounsstudio. Et gouf 1997 vum Belsch Stéphan Rœlants gegrënnt an zielt eegenen Aussoen no zu den eelsten Animatiounsstudioen an Europa. D'Entreprise animéiert 2D an 3D Filmer a Serien.
Zu de Wierker, un deene Studio 352 matgeschafft huet, zielen d'Spillfilmer Ernest & Celestine (2013), Song of the Sea (2014) an The Breadwinner (2017), déi all fir den Oscar an der Kategorie "Beschten Animatiounslaangfilm" nominéiert.
Bei verschiddene Filmer, wéi D'Schatzritter an d'Geheimnis vum Melusina (2012) huet de Studio 352 nëmmen den animéierten Deel gemaach.
De Grënner Stephan Roelants huet och d'Filmproduktiounsgesellschaft Mélusine Productions gegrënnt, déi déi meescht Wierker produzéiert, déi de Studio 352 animéiert.
Magnetosaurus Nostalgodon
Magnetosaurus Nostalgodon ass e Roman op Lëtzebuergesch vum Jean-Marc Lantz, deen am Juli 2019 bei Capybara Books erauskoum.
Et ass dem Lantz säin éischte Roman. Vereenzelt Kapitelen an Dialoge sinn op Englesch.
Ëm wat geet et am Buch?
Erzielt ginn d'Erliefnesser an d'Gedanke vum Joé, engem jonke Mann vu Péiteng, an den 1980er Joren. Mat senge Kolleegen huet hien eng Band, The Scarecrow, gegrënnt. Méi spéit, wéi e bis um Cours universitaire an op der Uni a Wales ass, sinn et éischter seng komplizéiert amouréis Bezéiungen, déi am Mëttelpunkt stinn...
Nico Pleimling
Den Nico Pleimling, gebuer de 15. Dezember 1938 an der Stad Lëtzebuerg a gestuerwen de 17. Juli 2023, war e lëtzebuergesche Vëlossportler an Olympionik.
Hien huet Lëtzebuerg op den Olympesche Summerspiller 1960 zu Roum vertrueden.
Mattia De Sciglio
De Mattia De Sciglio, gebuer den 20. Oktober 1992 zu Mailand, ass en italieenesche Foussballspiller, deen zanter 2011 fir d'Profimannschaft vum AC Mailand spillt.
Hie kann op der rietser an op der lénkser Ofwiersäit agesat ginn.
Veräinscarrière
Den De Sciglio huet seng Carrière 2001 am Alter vun 9 Joer zu Cimiano, an engem Staddeel vu Mailand ugefaangen. E Joer méi spéit koum hien an d'Jugendekipp.
Säin éischten Asaz fir d'Profien huet hien den 28. September 2011 gehat, wéi hie beim Champions-League-Gruppespill géint Viktoria Pilsen an der 87. Minutt fir den Ignazio Abate agewiesselt gouf. Beim Réckspill war hien dann déi ganz 90 Minutten dran.
Nationalmannschaft
Den De Sciglio war vu September 2010 bis 2011 Nationalspiller vun der italieenescher U19-Auswiel. A sengen aacht Asätz huet hien ee Gol geschoss. Dësen Treffer war den 3-0 géint Färöer-Inselen den 9. Oktober 2011.
Jeroen Dijsselbloem
De Jeroen René Victor Anton Dijsselbloem [ jəˈɾun ˈdɛi̯səlblum ], gebuer den 29. Mäerz 1966 zu Eindhoven, ass en hollännesche Politiker (PvdA).
Vun November 2012 bis Oktober 2017 war hie Finanzminister an der Regierung Rutte II, an vu Januar 2013 bis Juli 2015 war hie President vun der Eurogrupp.
Zanter dem 13. September 2022 ass hie Buergermeeschter vun Eindhoven.
Liewen a Carrière
Den Dijsselbloem huet no senger Première vun 1985 bis 1991 op der Universitéit Wageningen Agrarekonomie studéiert, mat de Schwéierpunkte Betribswëssenschaft, Agrarpolitik a Sozialwirtschaftsgeschicht.
1992 huet hien am Europäesche Parlament als Assistent vun der PvdA-Grupp geschafft, an 1993 als Referent fir Landwirtschaft, Ëmwelt an Amenagement vum Territoire vun der PvdA-Fraktioun am hollännesche Parlament. Vun 1996 bis 2000 war e Mataarbechter am Cabinet vum Landwirtschaftsminister Jozias van Aartsen.
Den Dijsselbloem ass zanter 1985 Member vun der PvdA a souz fir si vun 1994 bis 1997 am Gemengerot vu Wageningen. 2000 ass en an d'Parlament nogeréckelt, an nees eng Kéier 2002, a war zanterhier, bis en 2012 zum Finanzminister ernannt gouf, Deputéierten.
En cas de malheur
Ëm wat geet et am Film?
Den Affekot André Gobillot (Jean Gabin) verléift sech an eng jonk Cliente (Brigitte Bardot) an et geléngt him fir si duerch eng falsch Zeienausso e Fräisproch viru Geriicht z'erreechen …
Ceintrey
Ceintrey ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Uertschaft läit am Dall vum Madon.
Michel Weimerskirch
De Michel Weimerskirch, gebuer den 2. Mäerz 1984 zu Wien an Éisträich, ass e lëtzebuergesche Softwareingenieur a Webentwéckler a fréiere Vëlossportler.
De Michel huet zu Kaiserslautern "Software Engineering" studéiert. Zanter 2009 schafft e selbstänneg an ass 2013 ee vun de Matgrënner vu Lightbulb s.à r.l.
Hien ass Benevole bei Code Club World, wou hie Kanner zu Lëtzebuerg programméiere bäibréngt.
Säi bekanntste Projet ass de Spellchecker.lu, et ass deen eenzege Verbesserungsprogramm fir Lëtzebuergesch dee modulär ass, e funktionéiert ënner anerem op Firefox a LibreOffice. E gëtt mëttlerweil vun iwwer 1200 Leit pro Dag benotzt.
Lucas Papademos
De Lucas Papademos, gr.: Λουκάς Παπαδήμος, och als Loukas Papadimos transkribéiert; gebuer den 11. Oktober 1947 zu Athen, ass e griicheschen Ekonomist a fréiere Vizepresident vun der Europäescher Zentralbank.
Hien ass zanter dem 10. November 2011 griichesche Premierminister a Chef vun der griichescher Iwwerganksregierung, nodeem de Giorgos Papandreou zeréckgetruede war.